રીત : એક બાઉલમાં ૨ ચમચી કોર્નફ્લોર, આદુ-લસણની પેસ્ટ, લીલા મરચાની પેસ્ટ, મીઠું અને ૧/૨ કપ પાણી મિક્સ કરી ઘટ્ટ પેસ્ટ તૈયાર કરો. આ પેસ્ટમાં પનીરના સમારેલ ટુકડા નાખી મિક્સ કરો. હવે ફ્રાયપેનમાં ૧ ચમચી તેલ ગરમ કરો, તેમાં પનીરના ક્યુબ્સને ફ્રાય કરો અને જ્યારે ગોલ્ડન બ્રાઉન થઈ જાય ત્યારે પનીરને કોઈ પ્લેટમાં કાઢો. હવે પેનમાં ૧ ચમચી તેલ નાખી ડુંગળી ફ્રાય કરો, ત્યારબાદ તેમાં લસણ, શિમલા મરચું, લીલી ડુંગળી અને મીઠું નાખી મધ્યમ આંચ પર રાંધો. ત્યારબાદ સોયા સોસ અને ટોમેટો સોસો નાખી ૨ મિનિટ સુધી રાંધો. હવે અડધા કપ પાણીમાં ૧ ચમચી કોર્નફ્લોર મિક્સ કરી પેનમાં નાખો. જ્યારે મિશ્રણ ઘટ્ટ થઈ જાય ત્યારે તેમાં પનીર મિક્સ કરો. તેને હળવા હાથથી હલાવો જેથી પનીરના ટુકડા તૂટે નહિ. થોડીવાર પછી ગેસ બંધ કરી લો.